CELEX: 62020CN0195
Language: ro
Date: 2020-05-08 00:00:00
Title: Cauza C-195/20: Cerere de decizie preliminară introdusă de Bundesgerichtshof (Germania) la 8 mai 2020 – XC

13.7.2020   
            
            
               RO
            
            
               Jurnalul Oficial al Uniunii Europene
            
            
               C 230/18
            
         
      Cerere de decizie preliminară introdusă de Bundesgerichtshof (Germania) la 8 mai 2020 – XC
      (Cauza C-195/20)
      (2020/C 230/24)
      Limba de procedură: germana
      
         Instanța de trimitere
      
      Bundesgerichtshof
      
         Părțile din procedura principală
      
      
         Persoana acuzată: XC
      
         Cealaltă parte din procedură: Generalbundesanwalt beim Bundesgerichtshof
      
         Întrebarea preliminară
      
      Alineatele (2) și (3) ale articolului 27 din Decizia-cadru 2002/584/JAI a Consiliului din 13 iunie 2002 privind mandatul european de arestare și procedurile de predare între statele membre (1), astfel cum a fost modificată prin Decizia-cadru 2009/299/JAI a Consiliului din 26 februarie 2009 (2), trebuie interpretate în sensul că principiul specialității nu se opune unei măsuri privative de libertate pentru o infracțiune săvârșită înaintea predării, alta decât cea care a motivat predarea, în cazul în care persoana a părăsit în mod voluntar teritoriul statului membru emitent după predarea sa, ulterior a fost însă predată încă o dată statului membru emitent de către un alt stat membru de executare, în temeiul unui nou mandat european de arestare, iar al doilea stat membru de executare și-a dat consimțământul pentru urmărire, condamnare și executare pentru această altă faptă?
      
         (1)  JO 2002, L 190, p. 1, Ediție specială, 19/vol.6, p. 3.
      
         (2)  JO 2009, L 81, p. 24.